Diari Oficial de la Generalitat Valenciana


Sumari del DOGV 4946, del 15-02-2005 (2005/1492)

RESOLUCIÓ de 2 de desembre del 2004, de la direcció general d'Ensenyament de la conselleria de Cultura, Educació i Esport, per la que es regula, amb caràcter provisional, l'assignatura .Pràctiques de Professorat. de les especialitats de grau superior de Pedagogia de la Música i Pedagogia de la Dansa.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4946

Data del DOGV
:   15-02-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/1492


Data del document
:   02-12-2004

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * mètode pedagògic
    * legislació escolar
    * educació artística
    * programa d'ensenyament
    * ensenyament professional
    * pràctiques de formació

RESOLUCIÓ de 2 de desembre del 2004, de la direcció general d'Ensenyament de la conselleria de Cultura, Educació i Esport, per la que es regula, amb caràcter provisional, l'assignatura ?Pràctiques de Professorat- de les especialitats de grau superior de Pedagogia de la Música i Pedagogia de la Dansa. [2005/X1492]
  
El Decret 132/2001, de 26 de juliol, del Govern Valencià, pel qual s'establix el currículum del grau superior de música a la Comunitat Valenciana i l'accés a les esmentades ensenyances, contempla l'ensenyança ?Pràctiques del Professorat?, com una assignatura del currículum de les especialitats de Pedagogia. La descripció d'esta disciplina, que figura en l'Annex III del citat Decret, establix el seu contingut formatiu en l'observació i participació setmanal amb un grup d'alumnes, en la realització de seminaris sobre l'observació en el desenrotllament dels alumnes, en l'estudi dels procediments metodològics i en la preparació, execució i avaluació de les classes.
  
Pel que a l'especialitat de Pedagogia de la Dansa es referix, el descriptor de les assignatures que configuren esta especialitat, regulada pel Decret 128/2002, de 30 de juliol, del Govern Valencià, pel qual s'establix el currículum de les ensenyances de grau superior de Dansa a la Comunitat Valenciana i es regula la prova d'accés a estos estudis, contempla el contingut de ?Pràctiques de professorat?, en funció de la realització de classes, impartides per l'alumne a diferents nivells acadèmics, supervisades per un professor tutor.
  
D'altra banda, l'apartat b) de la disposició addicional catorzena de la Llei Orgànica 1/1990, de 3 d'octubre, d'Ordenació General del Sistema Educatiu, reserva la impartició de les ensenyances de grau superior de Música i de Dansa, al cos de catedràtics de Música i Arts Escèniques.
  
En aplicació d'esta norma, l'assignatura ?Pràctiques del Professorat?, com a ensenyança pròpia dels currículums de les especialitats de grau superior de Pedagogia de la Música i Pedagogia de la Dansa, ha de ser impartida, necessàriament, per catedràtics.
  
Des d'esta premissa, la Direcció General d'Ensenyament ha d'establir el procediment adequat per a possibilitar als alumnes de Pedagogia la realització de les pràctiques de professorat en unes condicions que garantisquen la seua formació pedagògica i didàctica. Per això, resolc:
  
1r. Els alumnes de les especialitats de Pedagogia de la Música i Pedagogia de la Dansa, podran realitzar les Pràctiques de Professorat, tant en els propis conservatoris superiors com en els conservatoris elementals i professionals. Així mateix podran realitzar les pràctiques de professorat en aquells centres les característiques de dels quals les ensenyances que impartisquen permeten ampliar el contingut formatiu dels alumnes.
  
2n. Com a assignatura pròpia de l'especialitat, l'ensenyança de Pràctiques de Professorat, tant en Música com en Dansa, estarà a càrrec del professorat dels conservatoris superiors, que avaluaran els alumnes d'acord amb el que disposa els seus respectius decrets reguladors.
  
3r. Les reclamacions per qualificacions estimades incorrectes, es tramitaran d'acord amb el que disposa els corresponents decrets de grau superior de Música i de Dansa.
  
4t. Als efectes de possibilitar la visita dels alumnes de Pràctiques de Professorat als conservatoris professionals o a altres centres docents, el director o directora dels conservatoris superiors concedirà l'oportuna comissió de servicis als professors que tinguen al seu càrrec l'ensenyança.
  
5é. L'horari que el professorat dedique a la impartició de les ensenyances de Pràctiques de Professorat, pel que a la visita als centres es referix tindrà a tots els efectes, el caràcter d'horari lectiu.
  
6é. Al professorat dels conservatoris professionals o d'altres centres que col·labore en la realització de l'ensenyança de Pràctiques de Professorat, es reconeixerà el nombre de crèdits de formació que corresponga amb les hores dedicades a esta funció, fins a un màxim de 30 crèdits. Per a això, el professorat dels conservatoris superiors que tinga el seu càrrec l'ensenyança, remetrà a la Direcció General d'Ensenyament la corresponent proposta d'acreditació.